ধ্রুপদ-উত্তর চলচ্চিত্র শব্দগুচ্ছ নব্য হলিউডের গল্পবর্ণনার পরিবর্তিত কৌশলকে বিবৃত করতে ব্যবহৃত হয়। যুক্তি দেখানো হয় যে ধ্রুপদী যুগে দর্শকের চাহিদা অনুযায়ী নাটকীয়তা ও চরিত্রায়নে নতুন পদ্ধতি প্রদর্শিত হত: সময়কাল ধীরে ধীরে বেড়ে ওঠত, গল্পে "বাঁকপূর্ণ সমাপ্তি" থাকত, এবং মূখ্য চরিত্র ও খল চরিত্রের মধ্যকার সংলাপগুলো অস্পষ্ট থাকত। ধ্রুপদ-উত্তর সময়ের গল্পবর্ণনার মূলভিত্তি একটি ছিল নোয়া চলচ্চিত্র, যেমন - "রেবেল উইদাউট আ কজ" (১৯৫৫) ও অ্যালফ্রেড হিচককের "সাইকো" (১৯৬০)।

নব্য হলিউডি ধারণাতে ১৯৬০-এর দশকে ইউরোপে উদ্ভাবিত চলচ্চিত্র প্রতিষ্ঠান থেকে প্রশিক্ষিত পরিচালকদের নতুন প্রজন্মের বিকাশ ঘটে। ১৯৬৭ সালের "বনি অ্যান্ড ক্লাইড" দিয়ে মার্কিন চলচ্চিত্রের ফিরে আসার সূত্রপাত হয় এবং চলচ্চিত্রের নতুন প্রজন্ম হিসেবে পরবর্তী কালের বক্স অফিসে সফলতা অর্জন করে। ফ্রান্সিস ফোর্ড কোপলা, স্টিভেন স্পিলবার্গ, জর্জ লুকাস, ব্রায়ান দে পালমা, স্ট্যানলি কুবরিক, মার্টিন স্কোরসেজি, রোমান পোলান্‌স্কি, ও উইলিয়াম ফ্রিডকিনদের মত চলচ্চিত্র নির্মাতাগণ চলচ্চিত্র নির্মাণ শুরু করেন এবং চলচ্চিত্রের ইতিহাসে শ্রদ্ধার্ঘ্য নিবেদন করে বিদ্যমান ধারা ও পদ্ধতিতে উন্নয়ন সাধন করেন। ১৯৬৯ সালে মুক্তিপ্রাপ্ত অ্যান্ডি ওয়ারহলের "ব্লু মুভি"-র মাধ্যমে প্রথম যৌনউত্তেজক চলচ্চিত্র নিয়ে তারকা ব্যক্তিত্বগণ (যেমন জনি কারসন ও বব হোপ) গণমাধ্যমে আলোচনা করেন, এবং সমালোচকগণ (যেমন রজার ইবার্ট) তা গুরুত্বের সাথে নেন। "দ্য নিউ ইয়র্ক টাইমস"-এর রাফ ব্লুমেন্থল এই ধারাকে "পর্নো চিক" নামে আখ্যা দেন এবং আধুনিক মার্কিন সংস্কৃতিতে পরবর্তী কালে একে পর্নের স্বর্ণযুগের সূচনা বলে অভিহিত করা হয়। লেখক টনি বেন্টলির মতে, জর্জ বার্নার্ড শ'র "পিগম্যালিয়ন" নাটক অবলম্বনে র‍্যাডলি মেৎজগারের ১৯৭৬ সালের "দি ওপেনিং অব মিস্টি বিটোফেন" এবং এর থেকে উপযোগকৃত "মাই ফেয়ার লেডি" মূলধারার গল্পবর্ণনা ও পটভূমিতে যুক্ত হয় এবং স্বর্ণযুগের রাজমুকুট হিসেবে বিবেচিত হয়।

১৯৭০-এর দশকে নব্য হলিউডি চলচ্চিত্র নির্মাতাগণের চলচ্চিত্রসমূহ সমালোচনামূলকভাবে প্রশংসিত ও ব্যবসায়িকভাবে সফলতা লাভ করে। প্রারম্ভিক নব্য হলিউড চলচ্চিত্র, যেমন "বনি অ্যান্ড ক্লাইড" ও "ইজি রাইডার" ছিল তুলনামূলকভাবে স্বল্প নির্মাণব্যয়ের এবং নৈতিকতা বিবর্জিত নায়ক ও অতিরিক্ত যৌনতা ও সহিংসতাপূর্ণ। এছাড়া ফ্রিডকিনের "দি একসরজিস্ট", স্পিলবার্গের "জস", কোপলা'র "দ্য গডফাদার" ও "অ্যাপোক্যালিপ্স নাউ", স্কোরসেজির "ট্যাক্সি ড্রাইভার", কুবরিকের "", পোলান্‌স্কির "চায়নাটাউন", লুকাসের "আমেরিকান গ্রাফিটি" ও "স্টার ওয়ার্স" ব্যাপক সফলতা লাভ করে এবং আধুনিক "ব্লকবাস্টার"-এর উত্থানে সহায়তা করে ও স্টুডিওগুলোকে প্রচুর হিট চলচ্চিত্র নির্মাণের চেষ্টায় উৎসাহিত করে।

এইসকল তরুণ পরিচালকদের অতিরিক্ত প্রশ্রয় কাজে লাগেনি। তারা প্রায়ই অতিরিক্ত কাজ করতে থাকে ও অতিরিক্ত ব্যয় করতে থাকে এবং এর ফলে নিজে বা স্টুডিও দেউলিয়া হয়ে থাকে। এর তিনটি প্রসিদ্ধ উদাহরণ হল কোপলার "অ্যাপোক্যালিপ্স নাউ" ও "ওয়ান ফ্রম দ্য হার্ট" এবং বিশেষভাগে মাইকেল চিমিনো'র "হ্যাভেন্‌স গেট", যা এককভাবেই ইউনাইটেড আর্টিস্ট্‌সকে দেউলিয়া করে দেয়। যাই হোক, "অ্যাপোক্যালিপ্স নাউ" এর নির্মাণব্যয় তুলতে সক্ষম হয় এবং শ্রেষ্ঠকর্ম হিসেবে ব্যাপক প্রশংসা অর্জন করে ও কান চলচ্চিত্র উৎসব হতে পাল্ম দর জয় করে।

হোম ভিডিও বাজারের উত্থান (১৯৮০-এর দশক-১৯৯০-এর দশক)
রাজনৈতিক সত্যায়ন
নব্য হলিউড ও ধ্রুপদ-উত্তর চলচ্চিত্র (১৯৬০-এর দশক-১৯৮০-এর দশক)
স্টুডিও ব্যবস্থার পতন (১৯৪০-এর দশকের শেষভাগ)